b'\n_START_ARTICLE_\nVerhnekolymskin ulus\n_START_PARAGRAPH_\nVerhnekolymskin ulus tai Verhnekolymskin piiri (ven. \xd0\x92\xd0\xb5\xd1\x80\xd1\x85\xd0\xbd\xd0\xb5\xd0\xba\xd0\xbe\xd0\xbb\xd1\x8b\xd0\xbc\xd1\x81\xd0\xba\xd0\xb8\xd0\xb9 \xd1\x83\xd0\xbb\xd1\x83\xd1\x81 (\xd1\x80\xd0\xb0\xd0\xb9\xd0\xbe\xd0\xbd), Verhnekolymski ulus (raion), jak. \xd2\xae\xd3\xa9\xd2\xbb\xd1\x8d\xd1\x8d \xd0\xa5\xd0\xb0\xd0\xbb\xd1\x8b\xd0\xbc\xd0\xb0 \xd1\x83\xd0\xbb\xd1\x83\xd1\x83\xd2\xbb\xd0\xb0, \xc3\x9c\xc3\xb6hee \xc4\xa4alyma uluuha) on paikallinen itsehallintoalue Sahan tasavallan it\xc3\xa4osassa Ven\xc3\xa4j\xc3\xa4ll\xc3\xa4, Kolyman yl\xc3\xa4juoksulla. Se rajoittuu pohjoisessa Srednekolymskin piiriin, id\xc3\xa4ss\xc3\xa4 ja etel\xc3\xa4ss\xc3\xa4 Magadanin alueeseen sek\xc3\xa4 l\xc3\xa4nness\xc3\xa4 Moman ja Abyin piireihin. Verhnekolymskin piirin pinta-ala on 67 800 km\xc2\xb2._NEWLINE_Verhnekolymskin piirin hallinnollinen keskus on Zyrjankan taajama, jonka lis\xc3\xa4ksi piiriin kuuluu viisi naslegia eli maalaiskuntaa. N\xc3\xa4iss\xc3\xa4 on yhteens\xc3\xa4 10 asutusta. T\xc3\xa4rkeimm\xc3\xa4t elinkeinot alueella ovat hevostenkasvatus, poronhoito, karjankasvatus, turkiskauppa ja kivihiilen louhinta.'